Vedtekter for Tromsø Bluesklubb

§ 1 Navn og tilhørighet
Foreningens navn er Tromsø Bluesklubb og har tilholdssted i Tromsø
Klubben ble stiftet tirsdag 11.november 2025 på Amtmannens Eftf., Tromsø.

§ 2 Formål
Fremme interesse og skape et miljø for blues-musikk og beslektede musikkformer. 
Arrangere konserter og klubbkvelder med lokale, nasjonale og internasjonale artister. 
Skape muligheter og stimulere til egen aktivitet for lokale utøvere.

§ 3 Organisasjonsform
Klubben skal drives på idealistisk basis. 
Klubben skal være tilsluttet Norsk Bluesunion og skal driftes etter de samme formål som dette forbundet.

§ 4 Medlemmer
Alle som tilslutter seg foreningens formål og vedtekter kan være medlem i klubben.
Alle medlemmer har rett til å påvirke drift og virksomhet gjennom deltagelse på årsmøte eller andre demokratiske fora.
Kontingent fastsettes av årsmøtet. Kontingentperioden er fra 1. januar til 31. desember det enkelte år. 
Alle som har betalt medlemskontingent er å regne som medlemmer av klubben.
Medlemskapet medfører redusert billettpris til egne arrangementer, medlemspris til arrangementer hos andre bluesklubber som er medlem i Norsk Bluesunion. Medlemskap inkluderer abonnement på tidsskriftet «Bluesnews».
Dersom et medlem ikke betaler kontingenten etter den frist styret fastsetter, opphører medlemskapet. Et medlem som motarbeider klubbens formål og virksomhet kan ekskluderes etter styrevedtak. Eksklusjon kan ankes til årsmøte.
§ 5 Årsmøte
Årsmøtet er klubbens øverste myndighet, og avholdes hvert år innen utgangen av februar. 
Saksdokumentene skal være disponible for medlemmene senest en uke før årsmøtet. 
Årsmøtet er beslutningsdyktig når det er lovlig innkalt, dvs. ved kunngjøring seinest 3 uker før det skal avholdes.
Det er tilstrekkelig at innkalling, dokumenter og referat gjøres tilgjengelig på klubbens hjemmesider.
Stemmeberettigede er alle som har betalt medlemskontingent før årsmøtet avholdes. 
Vedtak på årsmøtet fattes med alminnelig flertall, dersom intet annet er nevnt i vedtektene. 
Godkjent protokoll fra årsmøtet må være medlemmene i hende senest tre uker etter at årsmøtet har funnet sted. 
Ekstraordinært årsmøte innkalles når minst ti medlemmer, eller halve styret, krever det skriftlig.
Årsmøtet skal:
· Velge møteleder og referent
· Velge to medlemmer som skal undertegne protokollen
· Behandle innkalling og dagsorden
· Behandle styrets årsmelding
· Behandle års regnskap med revisjonsberetning
· Behandle budsjett for inneværende år
· Behandle og fastsette pris på medlemskontingent 
· Velge styre. Leder og nestleder velges hver for seg, andre styremedlemmer velges samlet
· Velge revisor 
· Velge valgkomité på inntil tre personer, et av medlemmene skal velges som leder av komiteen.
· Behandle innkomme forslag.
§ 6 Styret 
Styrets hovedoppgave er å ivareta foreningens formålsparagraf.
Styret forplikter seg til å følge vedtekter og retningslinjer vedtatt av årsmøtet.
Styret skal bestå av leder, nest leder, minst 6 styremedlemmer og 2 varamedlemmer. 
Styret konstituerer seg selv i forhold til andre roller/ansvarsområder.
Det skal minimum holdes fem styremøter pr. år.
Varamedlemmer har ikke stemmerett, men møterett og talerett i styremøter og skal innkalles til alle styremøter.
Styret er beslutningsdyktig når minst halvparten av medlemmene er til stede, og vedtak gjøres med alminnelig flertall. 
Enstemmighet skal tilstrebes i alle saker. 
Ved stemmelikhet gjelder den mening som bifalles av leder. 
Det skal føres møteprotokoll og alle styremedlemmer skal tilsendes protokoll fra møtet innen en uke etter møter. 
Styret kan knytte til seg personer med ansvarsområder eller prosjekter i klubben. Disse kan ikke få stemmerett i styret.

§ 7 Økonomi
Regnskapsåret er 1. januar til 31. desember og klubbens regnskap føres av kasserer eller den styret bemyndiger. 
Regnskapet skal til enhver tid kunne framlegges for styret.  
Årsregnskap skal fremlegges for godkjenning revidert, årsmøte velger revisor.

§ 8 Signaturrett
Leder og nestleder har signaturrett hver for seg. 
Styret kan tildele andre signaturrett ved behov. 
Signaturrett skal være registrert i Foretaksregisteret.

§ 9 Vedtektsendring 
Vedtektsendringer kan kun foretas på årsmøte og krever 2/3 flertall blant de fremmøtte stemmeberettigede.

§ 10 Oppløsning 
Foreningen kan kun oppløses etter vedtak av årsmøte. 
Det forutsetter at forslag om oppløsning ligger under Årsmøtets dagsorden. 
Oppløsning krever 2/3 flertall. 
Ved oppløsning skal Årsmøtet disponere foreningens midler etter vedtekter og formålsparagraf.

Vedtatt på stiftelsesmøte
Tromsø 11.november 2025

